/* KOM/2010/0488 lõplik - COD 2010/0255 */ Ettepanek: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1288/2009 tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011





[pic] | EUROOPA KOMISJON | Brüssel 23.9.2010 KOM(2010) 488 lõplik 2010/0255 (COD) Ettepanek: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1288/2009 tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011 SELETUSKIRI Komisjon tegi 4. juunil 2008. aastal ettepaneku tehniliste meetmete abil kalavarude kaitset käsitleva nõukogu määruse[1] kohta. Selle ettepaneku eesmärgiks oli asendada nõukogu määrus (EÜ) nr 850/98 (kalavarude kaitsest noorte mereorganismide kaitseks võetud tehniliste meetmete kaudu)[2] ning nõukogu määruse (EÜ) nr 43/2009 (millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused)[3] III lisas sätestatud teatavad tehnilised üleminekumeetmed. Kavandatud nõukogu määrust ei võetud vastu enne määruse (EÜ) nr 43/2009 III lisaga ette nähtud meetmete kohaldamise aja lõppu. Õiguskindlusega seotud põhjustel ning mereressursside nõuetekohase kaitse ja majandamise säilitamiseks võeti vastu nõukogu määrus (EÜ) nr 1288/2009 (tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011),[4] millega on ette nähtud määruse (EÜ) nr 43/2009 III lisas sätestatud ajutiste tehniliste meetmete kohaldamise jätkamine 18 kuu pikkuse üleminekuperioodi jooksul. Võttes arvesse Lissaboni lepingust tulenevaid uusi nõudmisi, tühistas komisjon 2010. aastal ettepaneku tehniliste meetmete abil kalavarude kaitset käsitleva nõukogu määruse kohta. Tehniliste meetmete peamisi põhimõtteid esitatakse ühise kalanduspoliitika käimasolevat reformi käsitlevas uues algmääruses, mille kohta on tehakse ettepanek 2011. aasta kolmanda kvartali jooksul. Määrus (EÜ) nr 1288/2009 kehtib kuni 30. juunini 2011. Võttes arvesse asjaolu, et praegu puudub õigusakt, millega oleks võimalik ette näha alalised tehnilised meetmed, tagada õiguskindlus ning mereressursside kaitse, on asjakohane pikendada eespool nimetatud määruse kehtivusaega veel järgmiseks 18 kuuks kuni 1. jaanuarini 2013. Ettepanekul puudub finantsmõju Euroopa Liidu eelarvele. 2010/0255 (COD) Ettepanek: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1288/2009 tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011 EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2, võttes arvesse Euroopa Komisjoni ettepanekut[5], võttes arvesse Euroopa Majandus- ja Sotsiaalkomitee arvamust[6], olles edastanud seadusandliku akti eelnõu riikide parlamentidele, toimides seadusandliku tavamenetluse kohaselt ning arvestades järgmist: 1. Nõukogu 27. novembri 2009. aasta määrusega (EÜ) nr 1288/2009 (tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011)[7] on ette nähtud algselt määruse (EÜ) nr 43/2009 III lisas sätestatud ajutiste tehniliste meetmete kohaldamise jätkamine, võimaldades seega kõnealuste meetmete kohaldamise jätkamist kuni komisjoni 4. juuni 2008. aasta ettepaneku alusel tehniliste meetmete abil kalavarude kaitset käsitleva uue määruse[8] kohaste alaliste meetmete vastuvõtmiseni. 2. Võttes arvesse ühise kalanduspoliitika eelolevat reformi ja kõnealuse reformi olulisust uute alaliste tehniliste meetmete sisu ja kohaldamisala seisukohast, on asjakohane kõnealuste meetmete vastuvõtmist edasi lükata kuni Euroopa Parlamendi ja nõukogu sellise uue määruse vastuvõtmiseni, milles käsitletakse ühisele kalanduspoliitikale vastavat kalavarude kaitset ja säästvat kasutamist ning millega asendatakse määrus (EÜ) nr 2371/2002 alates 1. jaanuarist 2013. 3. Et mereressursside kaitse ja majandamine oleks edaspidigi nõuetekohane, tuleks kuni kõnealuse kuupäevani jätkata praegu kehtivate tehniliste meetmete kohaldamist. 4. Et määruses (EÜ) nr 1288/2009 sätestatud ajutiste tehniliste meetmete kohaldamine lõpetatakse alates 1. juulist 2011, tuleks seega kõnealust määrust muuta selle kehtivusaja pikendamiseks kuni 1. jaanuarini 2013, ON VASTU VÕTNUD KÄESOLEVA MÄÄRUSE: Ainus artikkel Määrust (EÜ) nr 1288/2009 muudetakse järgmiselt. 5. Artiklit 1 muudetakse järgmiselt: a) lõikes 1 asendatakse kuupäev „30. juuni 2011” kuupäevaga „1. jaanuar 2013”; b) lõiget 2 muudetakse järgmiselt: i) punkti a muudetakse järgmiselt: - alapunktis i jäetakse välja sõnad „punkti 6.8 teises lõigus”; - alapunktis ii asendatakse sõnad „1. jaanuarist 2010 kuni 30. juunini 2011” sõnadega „1. jaanuarist 2010 kuni 1. jaanuarini 2013”; - alapunktis iv asendatakse sõnad „30. juuni 2011” sõnadega „1. jaanuar 2013”; - alapunkti v teine lõik asendatakse järgmisega: „Asjaomased liikmesriigid esitavad komisjonile esialgse aruande vaatlemiskavas osalevate kalalaevade püügi ja vette tagasilastud püügi koguste kohta hiljemalt kava rakendamise aasta 30. juunil. Lõpparuanne asjaomase kalendriaasta kohta esitatakse hiljemalt kõnealusele kalendriaastale järgneva aasta 1. veebruaril.” - lisatakse järgmine alapunkt vi: „vi) punkti 6.8 teine lõik asendatakse järgmisega: „Asjaomased liikmesriigid esitavad katsetuste tulemused hiljemalt kõnealuste katsetuste teostamise aasta 30. septembril.”; ii) alapunktis e jäetakse välja sõnad „nii 2010. kui ka 2011. aastal”; iii) alapunktis h jäetakse välja aastaarv „2010”. 6. Artiklis 2 asendatakse kuupäev „30. juuni 2011” kuupäevaga „1. jaanuar 2013”. Käesolev määrus jõustub seitsmendal päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Euroopa Parlamendi nimel Nõukogu nimel president eesistuja […] […] [1] KOM(2008) 324 (lõplik). [2] EÜT L 125, 27.4.1998, lk 1. [3] ELT L 22, 26.1.2009, lk 1. [4] ELT L 347, 24.12.2009, lk 6. [5] ELT…, …., lk …. [6] ELT …, …., lk …. [7] ELT L 347, 24.12.2009, lk 6. [8] KOM(2008) 324 (lõplik).